ཉིན་རྗེས་མར་ངེད་གཉིས་འགྲུལ་འཁོར་ཞིག་ལ་བསྡད་དེ་ཅྰ་ཡུས་འགག་སྒོའི་ཕྱོགས་སུ་བསྐྱོད།ཆུ་ཚོད་གཉིས་ཙམ་ལ་བསྐྱོད་མཐར་གཞི་ནས་འགག་སྒོ་ཡོད་སར་འབྱོར་སོང་།འགག་སྒོ་དེ་ནི་དཀར་བོང་བོང་གི་ཁ་བའི་ཁྲོད་དུ་ཁ་ནུབ་ཏུ་ཕྱོགས་ཏེ་བརྗིད་ཉམས་ངང་གནས་འདུགཉེ་ལོགས་སུ་ཚོང་འདུས་མང་ཞིང་ལྟ་སྐོར་བ་སོགས་མི་ཚོགས་ཀྱི་འདུ་འགོད་འཚུབས་ཏེ་ཧ་ཅང་འཁྲུག་ཆ་དོད་པ་ཞིག་རེད།ངེད་གཉིས་ཀྱིས་འཛིན་བྱང་རེ་ཉོས་རྗེས་འགག་སྒོའི་ཕྱོགས་སུ་སོང་བ་ན་སྒོ་ཆེན་ཡས་ཐེམ་དུ་གནམ་འོག་གི་བཙན་འགག་དང་བོ་ཞེས་འཁོད་པའི་བྱང་བུ་ཆེན་པོ་ཞིག་འཕྲེད་དུ་གཟར་འདུགརྗེས་སུ་ཤེས་པ་ལྟར་ན་ཡི་གེ་དེ་ནི་རྒྱལ་ཡོངས་སྲིད་གྲོས་ཀྱི་མགོ་གཙོ་ཀྲོ་ཕུའུ་ཁྲུའུ་ཡིས་བྲིས་པ་ཞིག་ཡིན་འདུགངེད་གཉིས་མཁར་སྟེང་དུ་འགོས་ཏེ་བལྟས་པ་ན་ལྕགས་རི་དང་ལྡིང་ཁང་རྔམ་བརྗིད་ལྡན་ཞིང་སྤུས་ཀ་ལེགས་ལ།གྱོ་མོ་སྔོན་པོའི་མཁར་གྱང་སྲ་མཁྲེགས་ལྡན་པ་དང་རྒྱང་རིང་གི་ལེ་དབར་བཅུ་ཕྲག་ཙམ་མིག་འོག་ཏུ་བསྡུ་ཐུབ།འགག་སྒོ་འདི་དང་ཐོག་མེན་རྒྱལ་རབས་ཀྱི་ཧུང་ཝུའུ་ཁྲི་ལོ་ལྔ་བར་སྤྱི་ལོ་༡༣༧༢ལོ་ཀྲིན་ཧུ་དམག་སྤྱི་ཆེན་མོ་ཧྥིན་ཧྲེང་གིས་སྐབས་དེའི་དམག་དོན་ཐད་ཀྱི་ས་བབ་ཀྱི་དགོས་མཁོ་ལྟར་ཅཱ་ཡུས་རི་བོའི་ནུབ་འགྲམ་ནས་བཞེངས་པ་དང་།མེན་དང་ཆིན་གྱི་སྐབས་སུ་ནུབ་ལྗོངས་ཀྱི་དཔོན་རིགས་དང་ཚོང་བ་རྣམས་ཤར་ཕྱོགས་སུ་བསྐྱོད་ན་འགག་མདོ་འདི་གཅིག་པུ་བརྒྱུད་དགོས་པ་དང་།ད་དུང་ནུབ་ལྗོངས་ནས་དགྲ་བོ་སྟོབས་ཆེན་གྱིས་ཚུར་རྒོལ་བྱེད་ན་ཡང་ལམ་འདི་མ་བརྒྱུད་པར་འགྲོ་ས་མེད་ལ།འདིའི་ལྷོ་བྱང་གི་ཕྱོགས་གཉིས་རི་བོ་མཐོན་པོས་བསྐོར་ཡོད་པ་སོགས་ཀྱིས་ད་གཟོད་འགག་སྒོ་འདི་ས་འདིར་བཙུགས་པ་ཡིན་པར་བཤད།འདིའི་ལྷོ་ཕྱོགས་ན་ཁ་བའི་གོས་ཀྱིས་གཡོགས་པའི་མདོ་ལ་རིང་མོ་ཡོད་ཅིང་།དེ་ལ་ད་ལྟ་རྒྱ་མི་རྣམས་ཀྱིས་ཆི་ལེན་རི་བོ་ཟེར་ན་ཡང་ཆི་ལེན་ཞེས་པ་ནི་ཞུང་ནུའུ་ཡི་སྐད་དེ་གནམ་གྱི་དོན་ཡིན་པར་གྲགས།